**Ψήφιση, έγκριση, τροποποίηση**

**Καταστατικού των Ο.Ε.Β.**

|  |
| --- |
| ΠΙΝΑΚΑΣ ΠΕΡΙΧΟΜΕΝΩΝ |
| Α/Α | Περιγραφή  | Σελίδες |
| Από | Έως |
| 1 | Διαδικασία ψήφισης και έγκρισης Καταστατικού |  |  |
| 2 | Καθορισμός έδρας Ο.Ε.Β. |  |  |
| 3 | Αντικατάσταση Καταστατικού, διαδικασίες |  |  |
| 4 | Τροποποίηση Καταστατικού |  |  |
| 5 | Απόφαση Τροποποίησης Καταστατικού |  |  |

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΑΝΩ ΡΟΥ ΑΧΕΡΟΝΤΑ

ΕΔΡΑ: ΡΩΜΑΝΟ ΙΩΑΝΝΙΝΩΝ

 Πρακτικό Συνεδρίασης των αντιπροσώπων της Γενι-

 κής Συνέλευσης του ΤΟΕΒ Άνω Ρου Αχέροντα στις

στις 15 Ιουνίου 1999.

 Σήμερα στις 15 Ιουνίου 1999, ημέρα Τρίτη και ώρα 10.00΄ π.μ. στο Κοινοτικό Κατάστημα του Δημοτικού Διαμερίσματος Ρωμανού του Δή­μου Δερβιζιάνων, και μετά την με αριθμό 913 / 27-05-1999 πρόσκληση του Τμήματος Υδροοικονομίας της Διεύθυνσης Γεωργίας Ιωαννίνων, πραγματοποιήθηκε η Γενική Συνέλευση του υπό ίδρυση ΤΟΕΒ ΑΝΩ ΡΟΥ ΑΧΕΡΟΝΤΑ, με θέματα:

1ον) Ψήφιση και υπογραφή του Καταστατικού του ΤΟΕΒ

2ον) Εκλογή των μελών του Διοικητικού Συμβουλίου του ΤΟΕΒ

Πρόεδρος της Γενικής Συνέλευσης εξελέγη Ομόφωνα ο κ. Στράτης Κων/νος του Δημητρίου.

Πρακτικογράφος ο κ. Τσαντίλας Χρήστος του Αναστασίου.

Ψηφολέκτες οι: 1) Μπάλος Χρήστος και

2) Σώτος Σωτήριος.

Μετά την ανάγνωση των ονομάτων των μελών της Γενικής Συνέλευ­σης από τον πρόεδρο της Γεν. Συν/σης, διαπιστώθηκε η παρουσία των 35 από τα 36 μέλη της Γεν. Συν/σης και κατά συνέπεια η απαρτία της.

Ο πρόεδρος έθεσε τα υπό συζήτηση θέματα τα οποία περιγράφονται στην με αριθμ. 913/27-05-1999 πρόσκληση της Διεύθυνσης Γεωργίας.

Για το πρώτο θέμα.

Από τον πρόεδρο έγινε ανάγνωση του Καταστατικού που έχει συντα­χθεί από το Υπουργείο Γεωργίας και έγιναν προτάσεις για τον ορισμό της έδρας του Οργανισμού.

 Γενική Συνέλευση μετά από συζήτηση επί του θέματος και υποβολή προτάσεων ,

Ο μ ό φ ω ν α α π ο φ α σ ί ζ ε ι:

1) Καθορίζει ως έδρα του ΤΟΕΒ Άνω Ρου Αχέροντα το Δημοτικό Δι­αμέρισμα Ρωμανού του Δήμου Δερβιζιάνων.

2) Εγκρίνει το Καταστατικό του Οργανισμού μας, το οποίο υποβλή­θηκε στην Γενική Συνέλευση.

3) Καλεί τα μέλη της Γενικής Συνέλευσης να υπογράψουν το υποβλη­θέν Καταστατικό.

Για το δεύτερο θέμα: ………………………

Αφού δεν υπάρχει άλλο θέμα, συντάσσεται το πρακτικό και υπογρά­φεται:

Ο Πρόεδρος Ο πρακτικογράφος

 Κων/νος Δημ. Στράτης Χρήστος Αν. Τσαντίλας

 Οι ψηφολέκτες:

1. Χρήστος Μπάλος

 2. Παναγιώτης Τσίπης

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΑΝΩ ΡΟΥ ΑΧΕΡΟΝΤΑ

ΕΔΡΑ: ΡΩΜΑΝΟ ΙΩΑΝΝΙΝΩΝ

Αριθμ. πρωτ:

Ρωμανός την …../…./200..

Π Ρ Ο Σ :

Την Δ/νση Εγγείων Βελτιώσεων,

Τοπογραφήσεων και Πολιτικής Γης Ιωαννίνων

 -Τμήμα Αξ/σης Εγγ. Έργων & Εκμ. Γεωργίας

 451 00 - Ιωάννινα

ΘΕΜΑ: Υποβολή πρακτικού Γενικής Συνέλευσης για έγκριση.

Σας υποβάλλουμε την υπ’ αριθμ. 1 / 2-8-1999 απόφαση της γενικής συνέλευσης του Οργανισμού μας σχετικά με την έγκριση-ψήφιση του Καταστατικού του Οργανισμού μας καθώς και για τον ορισμό της έδρας του,

και παρακαλούμε για την έγκρισή σας.

Ο

Πρόεδρος του ΤΟΕΒ

Χρήστος Τσιούπης

**ΑΝΤΙΚΑΤΑΣΤΑΣΗ**

**ΚΑΤΑΣΤΑΤΙΚΟΥ**

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΙΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ - 483 00

Αριθμός 1 έτους 1981 πράξης συνεδρίασης των αντιπροσώ-

πων της γενικής συνέλευσης του ΤΟΕΒ Μπόϊδα-Μαυρής.

 Στο Θεσπρωτικό σήμερα την 19η Φεβρουαρίου 1981, ημέρα Πέμπτη και ώρα 10.00΄ π.μ. έπειτα από την υπ’ αριθμ. 15 / 11-2-1981 πρόσκληση του Διοικητικού Συμβουλίου, που κοινοποιήθηκε νόμιμα και εμπρόθε­σμα, συνήλθαν σε συνεδρίαση οι αντιπρόσωποι- εκλέκτορες που αποτε­λούν το Σώμα της Γενικής Συνελεύσεως του ΤΟΕΒ Μπόϊδα-Μαυρής για συζήτηση και λήψη αποφάσεων επί των κάτωθι θεμάτων:

 1ον) Ψήφιση και Έγκριση τροποποιήσεως του Καταστατικού του Ορ­γανισμού.

 2ον) Έγκριση Ισολογισμού-Απολογισμού και Αποτελεσμάτων διαχει­ρίσεως Οικονομικής Χρήσης 1980.

 3ον) Καθορισμός των αρδευτικών τελών των καλλιεργειών της περιο­χής δικαιοδοσίας του ΤΟΕΒ.

 4ον) Καθορισμός της εισφοράς βοσκής κατά Κεφαλήν Ζώου που βό­σκησαν στον Βάλτο Μαυρής για το έτος 1981.

 5ον) Έγκριση Προϋπολογισμού Χρήσεως 1981.

 6ον) Διάφορα.

Στην συνεδρίαση είναι παρόντες και οι παρακάτω εκπρόσωποι της Υπηρεσίας:

α) Βασίλειος Γ. Δράκος, γεωπόνος.

β) Χαράλαμπος Ρώσσος.

Ο πρόεδρος του Διοικητικού Συμβουλίου που προεδρεύει της συνε­δριάσεως ορίζει μετά την έγκριση του Σώματος ως πρακτικογράφο τον κ. Μπόμπορη Περικλή, ως ψηφολέκτας τους κ.κ. Δήμο Δημήτριο του Ευ­αγγ. και Κωσταντή Σπυρίδωνα του Απ. και Εφορευτική Επιτροπή διεξα­γωγής της ψηφοφορίας τους κ.κ. Δράκον Απόστολον του Ευστρατίου και Τζόλον Κων/νο του Δημητρίου.

Στη συνέχεια ο Πρόεδρος διαβάζει τον κατάλογο των αντιπροσώπων και διαπιστώνεται η απαρτία του Σώματος σύμφωνα με το άρθρο 20 πα­ράγραφος 5 του Β. Δ/τος από 13-9-1959 αφού από τον συνολικό αριθμό των 45 αντιπροσώπων βρίσκονται παρόντες 26.

Έπειτα από την διαπίστωση της απαρτίας αρχίζει η συνεδρίαση και ο Πρόεδρος εισηγείται κατά σειράν τα θέματα της ημερησίας διατάξεως.

Για το πρώτο θέμα:

Επί του θέματος της ψηφίσεως και εγκρίσεως του νέου τύπου Κατα­στατικού ο πρόεδρος αναφέρει τα εξής:

Το νέο Καταστατικό που σας παρουσιάζουμε για ψήφιση και έγκριση εκτός από το μεταγλωτισμό του στη Δημοτική, έχει ορισμένες άλλες βελ­τιώσεις συγκριτικά με το προηγούμενο, που ίσχυσε μέχρι τώρα, που απλουστεύει διάφορες διαδικασίες και δραστηριότητες του Οργανισμού μας. Οι τροποποιήσεις βρίσκονται μέσα στα πλαίσια των διατάξεων των Νόμων 3881/1958 και των τροποποιήσεών των, καθώς και στα εκτελε­στικά διατάγματα αυτών και αυτό το νέο Καταστατικό έχει εγκριθεί με την υπ’ αριθμ. 123389/724/902/4-3-1980 απόφαση του Υπουργού Γεωρ­γίας.

Προσθέτει επίσης ότι για την ψήφιση και έγκριση τροποποιήσεως του Νέου τύπου Καταστατικού, απαιτείται πλειοψηφία 3/4 των παρισταμέ­νων αντιπροσώπων, σύμφωνα με το άρθρο 38, παράγρ.1, του Β.Δ/τος από 13-9-1959.

Έπειτα από την εισήγηση του προέδρου αρχίζει η ψηφοφορία.

Διανέμονται 26 (είκοσι εξ) λευκά ψηφοδέλτια, όσα και οι παρόντες και ψηφίζοντες αντιπρόσωποι και η πλειοψηφία των 3/4 ανέρχεται σε 18 ψήφους και καλούνται οι αντιπρόσωποι-εκλέκτορες να γράψουν ΝΑΙ στο Ψηφοδέλτιο, αν εγκρίνουν την αποδοχή του Νέου Καταστατικού, ή ΟΧΙ αν δεν την εγκρίνουν.

Μετά την ψηφοφορία, τη συγκέντρωση των ψηφοδελτίων και την δια­λογή τους, ανακοινώνονται τα αποτελέσματα από τον πρόεδρο που είναι τα εξής:

Εψήφισαν συνολικά.: 26 αντιπρόσωποι.

Έγκυρα Ψηφοδέλτια: 26

Άκυρα Ψηφοδέλτια..: 0

Λευκά Ψηφοδέλτια..: 0

Αναγράφοντα ΝΑΙ ψηφοδέλτια: 26

Αναγράφοντα ΟΧΙ ψηφοδέλτια: 0

Συνεπώς η Γενική Συνέλευση αποδέχεται το Νέου τύπου Καταστα­τικό, που αποτελείται από 50 άρθρα.

Επακολουθεί υπογραφή των αντιπροσώπων στο βασικό Καταστατικό

Για το δεύτερο θέμα: ………………..

Για το τρίτο θέμα: …………………..

Για το τέταρτο θέμα: ………………..

Για το πέμπτο θέμα: …………………

Για το έκτο θέμα:…………………….

Αφού δεν υπάρχει άλλο θέμα για συζήτηση, λύεται η συνεδρίαση.

Για τα παραπάνω έγινε αυτή η Πράξη η οποία αφού αναγνώστηκε και βεβαιώθηκε, υπογράφεται ως παρακάτω:

Ο πρόεδρος Ο πρακτικογράφος

 Μιλτιάδης Καραπάνος Περικλής Μπόμπορης

Οι ψηφολέκτες:

 Οι ψηφολέκτες:

 1) Δήμος Δημήτριος

 2) Κωσταντής Σπυρίδων

 Η Εφορευτική Επιτροπή:

 1) Δράκος Απόστολος

 2) Τζόλος Κων/νος

**ΤΡΟΠΟΠΟΙΗΣΗ**

**ΚΑΤΑΣΤΑΤΙΚΟΥ**

Οι Τροποποιήσεις, κυρίως, που μπορούν να γίνουν στο Καταστατικό είναι η αλλαγή της έδρας του Ο.Ε.Β., ο αριθμός των στρεμμάτων των δι­αφόρων αγροκτημάτων του καθώς και ο αντίστοιχος αριθμός των εκλε­κτόρων-αντιπροσώπων του, ο καθορισμός πηγών νερού για την άρδευση, η μέθοδος άρδευσης όταν αλλάζει ο τρόπος άρδευσης (έργα που λειτουρ­γούν με βαρύτητα, με τεχνητή βροχή κλπ.) κλπ.

Κατά τα άλλα ισχύουν οι διατάξεις του αρχικού ιδρυτικού νόμου 3881/58 καθώς και των εκτελεστικών αυτού διαταγμάτων.

**Τροποποίηση Καταστατικού για αλλαγή έδρας κλπ**

Για την τροποποίηση του Καταστατικού απαιτείται ειδική πλειοψηφία των μελών που συγκροτούν τη γενική συνέλευση να ψηφίσουν την τρο­ποποίηση στην περίπτωση αλλαγής έδρας, αλλιώς δεν ισχύει.

Έτσι, π.χ. για την τροποποίηση του Καταστατικού, που έχει ως θέμα την αλλαγή έδρας του ΟΕΒ, απαιτείται η πλειοψηφία των 3/4 των μελών που συγκροτούν τη γενική συνέλευση να ψηφίσουν την τροποποίηση, αλλιώς δεν ισχύει.

Άρθρο 2 και άρθρο 14 του Καταστατικού.

Ας δούμε σχετικά τι αναφέρουν τα παραπάνω άρθρα, κι αφού πά­ρουμε ως παράδειγμα το Καταστατικό του ΤΟΕΒ Αγροκτήματος Νάου­σας:

Άρθρο 2
Έδρα – Σφραγίδα

Ο Οργανισμός έχει την έδρα του στη ΝΑΟΥΣΑ της επαρχίας ΝΑΟΥ­ΣΗΣ του Νομού ΗΜΑΘΙΑΣ.

Η σφραγίδα του Οργανισμού φέρει την επωνυμία του. Η επωνυμία του Οργανισμού στη σφραγίδα και συγκεκριμένα οι λέξεις «Τοπικός Ορ­γανισμός Εγγείων Βελτιώσεων» δύνανται να αναγράφονται με τα αρχικά γράμματα του Οργανισμού (Τ.Ο.Ε.Β.)

Άρθρο 14
Τροποποίηση – Συμπλήρωση του Καταστατικού

1. Για την τροποποίηση ή συμπλήρωση του καταστατικού ή ακόμη και τη μεταβολή του σκοπού του Οργανισμού απαιτείται η πλειοψηφία των τριών τετάρτων (3/4) των, κατά το άρθρο 12 του παρόντος, ψήφων που συγκροτούν την απαρτία της Συνελεύσεως.

2. Για τροποποιήσεις όμως των διατάξεων του Καταστατικού, που ορίζουν την αναλογία συμμετοχής στις υποχρεώσεις του Οργανισμού, απαιτείται πλειοψηφία των τεσσάρων πέμπτων (4/5) των μελών που είναι παρόντα.

3. Οι τροποποιήσεις του Καταστατικού υπόκεινται στη έγκριση του οικείου Νομάρχη.

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ | Θεσπρωτικό 15-11-1996 |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Αρ. Πρωτ.: 259 |
| Ταχ. Κώδ..: 48300 – Θεσπρωτικό |  |
| Τηλέφ.: 26830-31.419 |  |

 Π Ρ Ο Σ

 Την Διεύθυνση Εγγείων Βελτιώσεων Πρέβεζας.

 Πρέβεζα.

ΘΕΜΑ: Υποβολή πρακτικού Γενικής Συνέλευσης για έγκριση.

Σας υποβάλλουμε την υπ’ αριθ. 3/14-11-1996 απόφαση της Γενικής Συνέλευσης των αντιπροσώπων του Οργανισμού μας, σχετικά με την τροποποίηση των εκτάσεων καθώς και του αριθμού των αντιπροσώπων του Δήμου Θεσπρωτικού και των Κοινοτήτων Ριζοβουνίου-Ρωμιάς-Κρα­νέας-Γαλατά σύμφωνα με τα στοιχεία των νέων Kτηματολογίων του αναδασμού και παρακαλούμε για την έγκρισή σας προκειμένου να προ­χωρήσουμε στις εκλογές των Τοπικών Συνελεύσεων του Οργανισμού μας.

Ο

Πρόεδρος του ΤΟΕΒ

Θωμάς Ντάκουλας

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ |  |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ |  |

Αριθμός 3 έτους 1996 πράξης συνεδρίασης των αντιπροσώπων

της Γενικής Συνέλευσης του ΤΟΕΒ Μπόϊδα-Μαυρής.

Στο Θεσπρωτικό σήμερα την 14η Νοεμβρίου 1996,ημέρα Πέμπτη, ώρα 10.00΄ π.μ. και στο γραφείο του οργανισμού μας ύστερα από την υπ’ αριθμ. 252/31-10-1996 πρόσκληση του προέδρου του ΤΟΕΒ. Η Γενική Συνέλευση είναι επαναληπτική, γιατί την πρώτη φορά που έγινε στις 7 Νοεμβρίου 1996 δεν είχε απαρτία.

Το μοναδικό θέμα συζήτησης της σημερινής συνέλευσης είναι:

«Τροποποίηση του αριθμού των εκλεκτόρων-αντιπροσώπων σύμφωνα με τα στρέμματα των νέων Κτηματολογίων του Οργανισμού μας».

Η Γενική Συνέλευση στην συνέχεια εκλέγει:

ι) ως πρόεδρό της, τον πρόεδρο του ΤΟΕΒ κ. Ντάκουλα Θωμά.

ιι) ως πρακτικογράφο τον αντιπρόσωπο κ. Ζήση Αρχιμήδη του Δημη­τρίου.

ιιι) ως ψηφολέκτες, τους αντιπροσώπους:

α) Κολιός Χριστόδουλος του Γρηγορίου

β) Κάτσενος Κων/νος του Ιωάννη,

οι οποίοι και καταλαμβάνουν τις θέσεις των.

Ο πρόεδρος διαβάζει τον κατάλογο των αντιπροσώπων και επί συνό­λου -54- αντιπροσώπων βρίσκονται παρόντες οι -17- αντιπρόσωποι. Η Γενική Συνέλευση λογίζεται σε απαρτία γιατί είναι επαναληπτική (άρθρο 12, παρ. 6 του Καταστατικού μας). Μετά από αυτά ο πρόεδρος κηρύσσει την έναρξη των εργασιών της.

Για το μοναδικό θέμα.

Για το μοναδικό θέμα συζήτησης ο πρόεδρος αναφέρει ότι με τα νέα Κτηματολόγια των αγροκτημάτων του Οργανισμού μας, οι εκτάσεις των Κοινοτήτων έχουν μειωθεί σε σύγκριση με τις εκτάσεις που είχαμε πριν γίνει ο αναδασμός. Ο λόγος της μείωσης των εκτάσεων των αγροκτημά­των των Κοινοτήτων μας είναι ότι ο αναδασμός έκοψε ένα ποσοστό πε­ρίπου 10% κατά μέσον όρο στα αγροκτήματα του έργου μας για να γίνει η αναλογική μείωσή των προκειμένου να γίνουν τα απαραίτητα εγγειο­βελτιωτικά έργα (αποστραγγιστικά κανάλια, αντλιοστάσια και δεξαμενές, δρόμοι, τεχνικά κλπ). Επομένως μειώθηκαν οι εκτάσεις των αγροκτημά­των του έργου. Οι νέες εκτάσεις των αγροκτημάτων του έργου μας με τα καθαρά στρέμματα των χωραφιών έτσι όπως τις αποτύπωσε η Τοπογρα­φική Υπηρεσία Πρέβεζας είναι:

1) Αγρόκτημα Θεσπρωτικού………….: 5.625,361 στρέμματα

2) Αγρόκτημα Ριζοβουνίου…………...: 3.949,235 »

3) Αγρόκτημα Μπόϊδα-Μαυρής………: 5.177,570 »

4) Αγρόκτημα Ρωμιάς…………….......: 1.767,705 »

5) Αγρόκτημα Κρανέας…………….…: 1.370,350 »

6) Αγρόκτημα Γαλατά…………….…..: 1.199,898 » .

Σύνολο έκτασης του έργου μας………: 18.790,119 »

Από τα παραπάνω προκύπτει ότι βάσει του από 9 Σεπτεμβρίου 1959 Βασιλικού Διατάγματος, άρθρο 17, παράγρ. 3, καθορίζεται ότι: «για ΤΟΕΒ περιοχής δικαιοδοσίας μέχρι 20.000 στρέμματα εκλέγεται ένας αντιπρόσωπος ανά 300 στρέμματα». Με βάση αυτό αλλάζει ο συσχετι­σμός και η δύναμη των αντιπροσώπων στις περισσότερες Δήμο/Κοινότητες του έργου μας.

Πρέπει όμως προηγουμένως να διαμοιρασθεί ή έκταση του αγροκτή­ματος Μπόϊδα-Μαυρής στον Δήμο Θεσπρωτικού όσο και στην Κοινό­τητα Ριζοβουνίου με βάση τα διοικητικά τους όρια που κατέχουν σε αυτό το αγρόκτημα της Μπόϊδα-Μαυρής.

Το αγρόκτημα της Μπόϊδα-Μαυρής πριν γίνει ο αναδασμός είχε έκταση 6.039,599 στρέμματα. Τώρα που έγινε ο αναδασμός έχει νέα κα­θαρή έκταση: 5.177,570 στρ. Άρα, 6.039,599 στρ. – 5.177,570 στρ. = 862,029 στρ., έχασε αναλογική μείωση λόγω των έργων του αναδασμού εκεί.

Το αγρόκτ. Μπόϊδα-Μαυρής είχε 6.039,599 στρ & έχασε 862,029 στρ.

 Αν όμως είχε 100,000 στρ. πόσα στρ. έχασε, Χ ; .

 Χ= 862,029 στρ. Χ 100 : 6.039,599 στρ. = 14,272 %

είναι ο πλασματικός συντελεστής αναλογικής μείωσης στο αγρόκτημα Μπόϊδα-Μαυρής.

Η πραγματική αναλογική μείωση για την περιοχή του αγροκτήματος Μπόϊδα-Μαυρής είναι 11,50% (εντεκάμισυ τοις εκατό), σύμφωνα με τα επίσημα στοιχεία της Τοπογραφικής Υπηρεσίας Πρέβεζας.

Σύμφωνα με το από 13 Ιουλίου 1992 Πρακτικό καθορισμού ορίων εντός αναδασμού εκτάσεων Θεσπρωτικού-Ριζοβουνίου (που υπογράφουν ο Δήμαρχος Θεσπρωτικού και ο Πρόεδρος Κοινότητας Ριζοβουνίου) έχουμε πριν τον αναδασμό:

ι) Η εντός αναδασμού έκταση του Δήμου Θεσπρωτικού στο αγρό­κτημα της Μπόϊδα-Μαυρής είναι: 5.051,451 στρέμματα.

ιι) Η εντός αναδασμού έκταση της Κοινότητας Ριζοβουνίου στο αγρό­κτημα της Μπόϊδα-Μαυρής είναι: 1.049,682 στρέμματα.

Αφαιρούμε τώρα την αναλογική μείωση και στην έκταση του Δήμου Θεσπρωτικού (που έχει στην Μπόϊδα-Μαυρή) και στην έκταση της Κοι­νότητας Ριζοβουνίου (που έχει στην Μπόϊδα-Μαυρή) οπότε έχουμε (βλέπε και πιο παρακάτω:

ι) 5.051,451 στρ. – 754,068 στρ. (πραγματική αναλογική μείωση) = 4.297,383 στρ. η νέα έκταση του Δήμου Θεσπρωτικού στην Μπόϊδα-Μαυρής μετά τον αναδασμό.

ιι) 1.049,682 στρ. – 169,495 στρ. (πραγματική αναλογική μείωση ) = 880,187 στρ. είναι η νέα έκταση της Κοινότητας Ριζοβουνίου στην Μπόϊδα-Μαυρής μετά τον αναδασμό.

Ο Δήμος Θεσπρωτικού δηλαδή στο αγρόκτημα της Μπόϊδα-Μαυρής κατέχει ποσοστό 83% που βγαίνει από το εξής:

Στα 6.069,599 στρ. (παλιά) ο Δήμος Θεσπρωτικού είχε 5.051,451 στρ.

Στα 100 στρ. » » » » » Χ; » .

Χ = 5.051,451 στρ. Χ 100 : 6.039,599 στρ. = 83 %

Η Κοινότητα Ριζοβουνίου στο αγρόκτημα της Μπόϊδα-Μαυρής κατέ­χει ποσοστό 17% που βγαίνει από το εξής:

Στα 1.049,682 στρ. (παλιά) η Κοινότ. Ριζοβουνίου είχε 1.049,682 στρ.

Στα 100 στρ. » » » » » Χ; » .

Χ = 1.049,682 στρ. Χ 100 : 6.039,599 στρ. = 17 %

Επομένως και στην νέα έκταση (μετά τον αναδασμό) του αγροκτήμα­τος της Μπόϊδα-Μαυρής που είναι 5.177,570στρ., ο Δήμος Θεσπρωτικού έχει ποσοστό 83% ή 5.177,570στρ Χ 83 % = 4.297,383 στρ. και η Κοινό­τητα Ριζοβουνίου έχει στην Μπόϊδα-Μαυρή ποσοστό 17 % ή αλλιώς 5.177,570 στρ. Χ 17 % = 880,187 στρ., εφόσον η πραγματική (όχι η πλα­σματική) αναλογική μείωση είναι η ίδια τόσο για τον Δήμο Θεσπρωτικού που έχει εκτάσεις στην Μπόϊδα-Μαυρής όσο και για την Κοινότητα Ρι­ζοβουνίου.

Από τα παραπάνω προκύπτει τώρα ότι ο Δήμος Θεσπρωτικού έχει συ­νολική έκταση στο έργο:

5.325,361 στρ. από αγρόκτημα Θεσπρωτικού

 + 4.297,383 στρ. από αγρόκτημα Μπόϊδα-Μαυρής

9.622,744 στρ. συνολική έκταση.

Επίσης, η Κοινότητα Ριζοβουνίου έχει στο έργο συνολική έκταση:

3.949,235 στρ. από αγρόκτημα Ριζοβουνίου

 + 880,187 στρ. από αγρόκτημα Μπόϊδα-Μαυρής

4.829,422 στρ. συνολική έκταση.

Με βάση λοιπόν τα παραπάνω ο αριθμός των αντιπροσώπων του Ορ­γανισμού μας ο αριθμός των αντιπροσώπων του Οργανισμού μας κατά Δήμο/Κοινότητα διαμορφώνεται τώρα ως εξής:

Οριστικός αριθμός αντιπροσώπων:

|  |  |  |  |
| --- | --- | --- | --- |
| **Α/****Α** | **ΔΗΜΟΣ / ΚΟΙΝΟ­ΤΗΤΑ** | **ΕΚΤΑΣΗ ΕΝΤΟΣ ΑΝΑΔΑ­ΣΜΟΥ** | **ΑΡΙΘΜΟΣ****ΑΝΤΙΠΡΟΣΩΠΩΝ** |
| 1. | ΔΗΜΟΣ ΘΕΣΠΡΩΤΙ­ΚΟΥ |  9.622,744 στρ. | 32 |
| 2. | ΚΟΙΝΟΤΗΤΑ ΡΙΖΟ­ΒΟΥΝΙΟΥ |  4.829,422 στρ. | 16 |
| 3. | ΚΟΙΝΟΤΗΤΑ ΡΩ­ΜΙΑΣ |  1.767,705 στρ. |  6 |
| 4. | ΚΟΙΝΟΤΗΤΑ ΚΡΑ­ΝΕΑΣ |  1.370,350 στρ. |  5 |
| 5. | ΚΟΙΝΟΤΗΤΑ ΓΑ­ΛΑΤΑ |  1.199,898 στρ. |  4 |
| Τελικά Σύνολα…….: | 18.790,119 στρ. | 63 |

Μετά την εισήγηση του προέδρου, ακολούθησε διαλογική συζήτηση μεταξύ των μελών της Γενικής Συνέλευσης και στο τέλος η Γενική Συνέ­λευση Ομόφωνα αποφασίζει τα εξής:

1ον) Εγκρίνει όλα όσα ο Πρόεδρος στην εισήγησή του ανέφερε και με τα οποία τροποποιείται η έκταση κάθε Δήμου/Κοινότητας του Οργανι­σμού μας καθώς και των αντιπροσώπων ως εξής:

|  |  |  |  |
| --- | --- | --- | --- |
| **Α/****Α** | **ΔΗΜΟΣ / ΚΟΙΝΟ­ΤΗΤΑ** | **ΕΚΤΑΣΗ ΕΝΤΟΣ ΑΝΑΔΑ­ΣΜΟΥ** | **ΑΡΙΘΜΟΣ****ΑΝΤΙΠΡΟΣΩΠΩΝ** |
| 1. | ΔΗΜΟΣ ΘΕΣΠΡΩΤΙ­ΚΟΥ |  9.622,744 στρ. | 32 |
| 2. | ΚΟΙΝΟΤΗΤΑ ΡΙΖΟ­ΒΟΥΝΙΟΥ |  4.829,422 στρ. | 16 |
| 3. | ΚΟΙΝΟΤΗΤΑ ΡΩ­ΜΙΑΣ |  1.767,705 στρ. |  6 |
| 4. | ΚΟΙΝΟΤΗΤΑ ΚΡΑ­ΝΕΑΣ |  1.370,350 στρ. |  5 |
| 5. | ΚΟΙΝΟΤΗΤΑ ΓΑ­ΛΑΤΑ |  1.199,898 στρ. |  4 |
| Τελικά Σύνολα…….: | 18.790,119 στρ. | 63 |

Για το ίδιο θέμα η Γενική Συνέλευση δέχεται ότι από 5.177,570 στρ. του αγροκτήματος της Μπόϊδα-Μαυρής, τα 4.297,383 στρ. ή ποσοστό 83% ανήκουν στον Δήμο Θεσπρωτικού και τα άλλα 880,187 στρ ή πο­σοστό 17% ανήκουν στην Κοινότητα Ριζοβουνίου, όπως και στο από 13-7-1992 «Πρακτικό καθορισμού ορίων εντός αναδασμού εκτάσεων Θε­σπρωτικού-Ριζοβουνίου» αναφέρεται για τα ποσοστά Δήμου Θεσπρωτι­κού και Κοινότητας Ριζοβουνίου που κατέχουν στο αγρόκτημα Μπόϊδα-Μαυρής.

2ον) Εγκρίνει να σταλεί αυτή η απόφαση στην Δ/νση Εγγείων Βελ­τιώσεων Πρέβεζας για να βγει η σχετική απόφαση Νομάρχη ώστε να πάμε σε εκλογές Τοπικών Συνελεύσεων.

3ον) Εγκρίνει όπως όλοι οι οφειλέτες όλων των ετών ή μέχρι και το 1995 που οφείλουν προς τον Οργανισμό μας, να μην έχουν δικαίωμα υποψηφιότητας στις εκλογές των Τοπικών Συνελεύσεων του Οργανισμού μας ώστε να μη μπορούν να γίνουν μέλη της Γενικής Συνέλευσης του Οργανισμού μας. Η ίδια αυτή απόφαση να ισχύει και για όλων των ετών τις Τοπικές Συνελεύσεις ώστε να μη εκλέγονται μέλη της Γενικής Συνέ­λευσης όσοι οφείλουν. Για τον σκοπό αυτό αναρτώνται οι καταστάσεις των οφειλετών προς τον Οργανισμό μας σε όλα τα εκλογικά κέντρα Το­πικών Συνελεύσεων.

Μετά τα παραπάνω και αφού δεν υπάρχει άλλο θέμα για συζήτηση , λύνονται οι εργασίες της Γενικής Συνέλευσης που υπογράφονται όπως παρακάτω:

Ο Πρόεδρος της Συνέλευσης Ο Πρακτικογράφος

 Θωμάς Ντάκουλας Αρχιμήδης Ζήσης

Οι Ψηφολέκτες:

 1. Χριστόδουλος Κολιός

2. Κω/νος Κάτσενος

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | Πρέβεζα 19-02-1996 |
| ΝΟΜΑΡΧΙΑΚΗ ΑΥΤΟΔΙΟΙΚΗΣΗ  |  | Αριθ. Πρωτ: 2204/Γ14 |
| ΠΡΕΒΕΖΑΣ |  |  |
| Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ |  |  |
| Τμήμα Γ΄ |  |  |
|   | ΠΡΟΣ: | ΤΟΕΒ Μπόϊδα-Μαυρής |
| Τ. Δ/νση: Ιωαννίνων 210 |  |  483 00 - Θεσπρωτικό |
| Τ. Κώδ..: 481 00 - Πρέβεζα |  |  |
| Πληροφ.:  | ΚΟΙΝ: | VI ΠΔΕΒ Ηπείρου |
| Τηλ……:22.252.-24.601 |  | Τμήμα Γ΄ |
| FAX…..: 24.342  |  |  Αβέρωφ 6 |
|  |  |  452 21 - Γιάννενα |

ΘΕΜΑ: Περί τροποποίησης καταστατικού ΤΟΕΒ Μπόϊδα-Μαυρής.

Α Π Ο Φ Α Σ Η

Ο ΝΟΜΑΡΧΗΣ ΠΡΕΒΕΖΑΣ

Έχοντας υπόψη:

1.- Το Ν.Δ. 3881/58 «Περί έργων Εγγείων Βελτιώσεων»

2.- Το ΒΔ από 13-9-59 «Περί ΟΕΒ»

3.- Την αριθ. 13295/1721/979/30-6-60 απόφαση του κ. Υπουργού Γε­ωργίας με την οποία εγκρίθηκε το καταστατικό του ΤΟΕΒ Μπόϊδα-Μαυ­ρής καθώς και την αριθμ. 751/Γ14/2-9-81 με την οποία τροποποιήθηκε, ώστε να προσαρμοστεί στο νέο τύπο καταστατικού των ΟΕΒ.

4.- Το ΒΔ 709/70 «Περί διατηρουμένων υπό του Υπουργού Γεωργίας αρμοδιοτήτων»

5.- Το Β.Δ 197/72 «Περί καθορισμού αρμοδιοτήτων Νομαρχών»

6.- Τις αριθ. 6694/Γ14/18-12-81 και 3128/Γ14/26-8-92 αποφάσεις μας «Περί τροποποίησης καταστατικού ΤΟΕΒ Μπόϊδα-Μαυρής».

7.- Την αριθμ 3/14-ΙΙ-96 απόφαση της Γενικής Συνέλευσης του ΤΟΕΒ Μπόϊδα-Μαυρής «Τροποποίηση του αριθμού των εκλεκτόρων-αντιπρο­σώπων σύμφωνα με τα στρέμματα των νέων κτηματολογίων του Οργανι­σμού».

8. Σχετική εισήγηση της Δ/νσης Ε.Β. Πρέβεζας.

Α Π Ο Φ Α Σ Ι Ζ Ο Υ Μ Ε

Ι. Τροποποιούμε το εγκεκριμένο καταστατικό του ΤΟΕΒ Μπόϊδα-Μαυρής ως ακολούθως:

α. Στο άρθρο 3 παρ. Ι μετά τη λέξη «έκταση» διορθώνεται ο αριθμός 21.485,96 στρέμμ. σε 18.790,119 στρέμματα.

β. Στο άρθρο 10 παρ. 5 μετά τη λέξη «δικαιοδοσίας αυτού σε» ο αριθ­μός 54 διορθώνεται σε 63 και μετά τη λέξη «ως εξής» διορθώνεται:

|  |  |  |
| --- | --- | --- |
| 1. | Θεσπρωτικό………. | 32 |
| 2. | Ριζοβούνι…………. | 16 |
| 3. | Κρανέα……………. | 6 |
| 4. | Ρωμιά……………… | 5 |
| 5. | Γαλατάς…………… | 4 |

ΙΙ. Κατά τα λοιπά ισχύει το εγκεκριμένο καταστατικό του ΤΟΕΒ Μπόϊδα-Μαυρής Πρέβεζας.

Ο ΝΟΜΑΡΧΗΣ

ΔΗΜ. ΤΣΟΥΜΑΝΗΣ